20 G. C. B. SURINGAR 



scientiara medicam instituta comparatione , fortunes nostras maxime lau- 

 dandas esse putemus, sbnul, ut homines veri amantes decet, fatebimur, 

 multis multorum laboribus et communi omnium aetatum omniunique popu- 

 lorum sollertia opus fuisse, ut tandem ad excellentiam aliquanto maiorem 

 veniremus. Quodsi autem , post plurima demum aliorum experimenta 

 iterataque studia et longe plures etiam commissos errores , nobis ad gradum 

 altiorem in scientia et arte escendere licuerit , ne obliviscamur eorum , 

 quorum humeris innixi paulo longius prospicimus. Neque hoc solum 

 faciendum est, ne impietatis culpam sustineamus , sed etiam, ut nostra 

 ipsi commoda promoveamus. Sine accurata enim scientia ars salutaris 

 cogitari non potest; de medica antem disciplina non minus quam de aliis 

 valet, accurate scire esse historice scire. 



Praeter ea vero curandum est, ne in artis difficillimae studio et in hac 

 vitae humanae brevitate, omnia a nobismet ipsis observari aut experimentis 

 indagari posse putemus. Quo magis enim nobiscum habitemus et quo 

 melius sciamus, quam sit nobis curta supellex, eo certius intelligemus , 

 maiorum nostrorum et aequalium observatis atque inventis opus esse, qui- 

 bus experientiam nostram augeamus et ampliflcemus. Nam in hac tem- 

 poris nobis ad vivendum a natura praescripti brevitate, homines singuli, 

 vel maxima diligentia usi, in ea arte, quae non terrarum sed ipsius demum 

 naturae finibus circumscribitur, vix aliquid, quod laude dignum sit, prae- 

 stare possunt, nisi multos multorum labores in suos usus convertere sciant, 

 aut> ex alienis periculis sibi cavere didicerint. Hoc demum modo artem, 

 quam suo iam tempore longam dixit Hippocrates, aliquanto breviorern 

 facere vitaeque nostrae cancellos quasi extendere nobis licebit. Si qnis 

 enim cum principurn medicorum scriptis, bis mille annorem experientiam 

 continentibus , amicam familiaritatem contraxerit, quidni hunc longaevum 

 esse, aliosque homines vitae longitudine multum superare dicamus? Accedit 

 etiam hoc , quod docta rerum , alio tempore locoque gestarum , scientia 

 praesertim indigeamus in Pathologiae historicae, Geographiae medicae alia- 

 riunque disciplinarum gratiam, quae nostra praesertim aetate laudabilem 

 excitarunt medicorum industriam , quibusque disciplina nostra , quae inter 

 artes ingenuas et liberates suum tuetur locum, prorsus nequit carere, nisi 

 rebus utilissimis et splendido ornamento earn orbari velimus. 



